Is-Soċjetà La Stella Levantina ul-Banda King's Own Din is-sena, jiġifieri l-2019 hija sena speċjali għas-soċjetà La Stella Levantina għaliex fiha qed jiġi mfakkar il-125 anniversarju mit-twaqqif tagħha. F'laqgħa ta' informazzjoni għas-soċi li nżammet nhar il-Ħadd, 2 ta' Diċembru, 2018 membri tal-Kumitat Eżekuttiv spjegaw lis-soċi preżenti kif ser ikun imfassal il-programm għal dawn il-festi speċjali matul is-sena kollha. Fost l-avvenamenti mħabbra dawk preżenti kienu ġew infurmati uffiċjalment li s-Soċjetà La Stella Levantina kienet laħqet ftehim mad-diriġenti tal-Banda ċittadina King's Own sabiex fit-12 ta' Awwissu 2019 (it-Tieni Tridu) jiġu jagħmlu servizz f'Ħ' Attard li ser ikun jikkonsisti f'marċ fit-toroq ta' madwar iċ-ċentru tar-raħal u wara jesegwixxu programm mużikali minn fuq il-planċier fi Pjazza Tumas Dingli. Is-Soċjetà Saraċina La Stella Levantina sa mit-twaqqif tagħha fl-1894 kellha ċertu ħbiberija jew rispett lejn il-banda Beltija, u kien għalhekk illi l-Kumitat Eżekuttiv stieden lil din il-Banda biex tieħu sehem fil-Festi speċjali ta' din is-sena. Jista' jkun il-każ tal- ħbiberija sar peress li s-simbolu taż-żewġ soċjetajiet hija l-istilla, għalkemm mhux l-istess tip u għamla ta' stilla. Il-Banda King's Own sa mit-twaqqif tagħha fl-1874 kienet tipparteċipa fil-festa ta San Duminku fil-Belt Valletta u peress li s-simbolu ta' dan il-qaddis hija l-istilla, il-banda ħadet dan l-isem jew laqam u għadha sal-lum il-ġurnata tissejjaħ bħala tal-Istilla. L-isem propju ta' King's Own ma kienx jintuża sa mit-twaqqif tal-banda. L-ewwel isem uffiċċjali kien La Nazionale u wara ftit taż-żmien sar La Nazionale Vincitrice biex fl-1885 inbidel għal dak ta' Prince of Wales Band naturalment għall-Prinċep Dwardu tal-Gran Brittanja. Meta fl-1901 il-prinċep sar ir-Re Dwadu VII tal-Imperu Brittaniku l-banda uffiċjalment ħadet l-isem ta' King's Own Band kif għadha tissejjaħ sal-lum il-ġurnata. Mill-banda l-oħra s-Soċjetà La Stella Levantina twaqqfet f'Ħ' Attard fl-1894 u sa mill-bidu nett is-simbolu tagħha kienet l-istilla b'sitt ponot. Mhux magħruf x'kienet ir- raġuni kif l-ewwel soċjetà f'Ħ' Attard ħadet dan l-isem, iżda maż-żmien kien hawn min attribwih għall-istilla tal-Lvant li wasslet lill-Maġi sal-għar ta' Betlem, allura hemm ir- : rabta mal-Madonna (Santa Marija), iżda fiċ-ċert ftit li xejn nafu. Xi konnessjoni żgħira jew ċertu simpatija mis-Saraċini ta' dari lejn il-Banda King's Own jidher li kien hawn, tant li kif kienu jgħidu ta' qabilna, għal xi drabi madwar is-snin tletin f'nhar il-festa l-banda Beltija kienet tiġi ddoqq f'Ħ' Attard. Jingħad li dak iż-żmien kien hawn persuna dilettanta li individwalment matul is-sena kienet tiġbor il-flus biex nhar il-festa tiġi ddoqq il-Banda King's Own. Dak iż-żmien qabel il-ħruġ tal-purċissjoni l-banda kienet tibda b'marċ minn Triq Sant'Anton quddiem Villa Bologna, in-naħa t'isfel fil-parti magħrufa bħala fejn San Pietru u San Pawl, għall-istatwi li hemm mal-ħajt, propju fejn Trejqet ta' Reġin. Peress li dak iż-żmien kienet għada taħdem il-ferrovija, jingħad li għadd ta' nies kienu jieqfu l-istazzjon biex isegwu l-marċ u wara jitilgħu mal-banda għal purċissjoni. Soċjetà Mużikali La Stella Levantina A.D.1894 — Banda Santa Marija 125 Sena Soċjetà Il-bandalora li ngħatat lill-Banda King's Own fl-1912 l-Ewwel Bandalora tas-Soċjetà La Stella Levantina, iddisinjata u mpittra minn Mastru Karm Debono Interessanti huwa l-fatt li meta xi membri tal-Eżekuttiv, fosthom il-Kaxxier Daniel Gauci, marru jitkellmu mal-amministrazzjoni tal-Banda King's Own dwar is-servizz f'Ħ' Attard għall-festi speċjali ta' din is-sena, f'waħda mis-swali tas-Soċjetà King's Own żaru bandalora simili ħafna għall-ewwel bandalora tas-Soċjetà La Stella Levantina, dik li kien iddisinja u ħadem Mastru Karm Debono. Fuq l-istess bandalora kien iffirma ismu (C. Debono) li għadu jidher sew sal-lum, l-aktar issa wara li ftit tas-snin ilu l-bandalora kienet ġiet irrestawrata. Il-bandalora li hemm fil-Każin Belti tixbaħ ħafna lil dik tas-Soċjetà La Stella Levantina u tinkludi xi affarijiet komuni fid-disinn taż-żewġ bandalori fosthom l-arma ta' Ħ' Attard, l-istilla b'sitt ponot, id-disinn u t-tip ta' fjuri mpittra. F'kull bandalora hemm ukoll torċa, waħda fin-nofs u l-oħra mal-ġenb fuq ix-xellug, il-kuluri aħmar u abjad huma komuni fiż-żewġ bandalori kif huma wkoll it-tberfil u l-ġmiemel tad-deheb. Ma din il-kitba qed ninkludi żewġ ritratti tal-bandalori rispettivi biex wieħed ikun jista' jqabbel l-affinità ta' bejniethom. Meta wieħed jistudja ftit ix-xogħol taż-żewġ bandalori faċilment jasal għall- konklużjoni li d-disinni ħarġu mill-istess id, jiġifieri dik ta' Mastru Karm Debono. Filwaqt li fuq il-bandalora ta' La Stella Levantina tidher ċara l-firma C. Debono iżda ma tidher l-ebda data, fuq dik tal-Banda King's Own tidher sew id-data iżda ma tidher l-ebda firma. Il-bandalora tas-Soċjetà La Stella Levantina, minkejja li ma fiha l-ebda data fuqha, hija ħaġa ċerta li din inħadmet fl-ewwel snin mit-twaqqif tas-Soċjetà. La nħadmet minn Mastru Karm, wieħed mill-fundaturi u President tas-soċjetà għall- ewwel 35 sena mit-twaqqif tagħha, fil-fatt baqa' fil-kariga sa mewtu fis-7 t'Ottubru 1929, żgur li fost l-ewwel xogħlijiet li għamel għas-Soċjetà kienet il-bandalora. Fuq kollox il-professjoni prinċipali tiegħu kienet dik ta' disinjatur u dekoratur. Dwar il-bandalora tal-Banda King's Own ma għandna l-ebda kitba jekk din kinitx ippreżentata lill-Għaqda Beltija direttament mis-Soċjetà La Stella Levantina jew le. Li hu żgur huwa l-fatt li din ġiet irregalata lill-Banda King's Own f'nhar il-Festa ta' Santa Marija fl-1912 f'isem il- poplu ta' Ħ'Attard, kif tindika l-iskrizzjoni li hemm irrakkmata fuq l-istess bandalora. Dettalji uffiċċjali ta' din il-bandalora jew tal-preżentazzjoni tagħha ma jinstabu mkien la fis-soċjetà King's Own u lanqas f'dik ta' La Stella Levantina. Meta wieħed iqabbel ftit iċ-ċirkustanzi x'aktarx li jikkonkludi li l-bandalora ġiet irregalata lill-Banda King's Own mis-Soċjetà La Stella Levantina direttament jew minn Xi partitarji tagħha. Id-disinn jidher li huwa ta' Mastru Karm Debono għaliex jekk wieħed jaħseb ftit f'Ħ' Attard tal-1912 minn popolazzjoni żgħira ta' forsi ftit mijiet kemm seta' kien hawn disinjaturi professjonali bħal ma kien Mastru Karm Debono7 Barra minn hekk dak iż-żmien l-unika soċjetà ċivili f'Ħ' Attard kienet dik ta' La Stella Levantina biss għaliex is-soċjetà l-oħra, dik ta' Santa Marija, twaqqfet propju f'dik is-sena, u fuq il- bandalora hemm propju l-istilla tas-Sitt Ponot. Fir-ritratt tal-bandalora rregalata lill-Banda King's Own, fil-parti ħamra, tidher irrakkmata din l-iskrizzjoni bit-Taljan 'Alla King's Own Band dopo i trionfi di Alġeri, gli Attardensi 15-8-1912,7' Wieħed għandu jinnota li f'dik is-sena partikulari l-Banda Ċittadina King's Own kienet ipparteċipat fil-'Grand Concours International de Musigue' fl-Alġerija u tant kisbet suċċess li ġiet mogħtija t-titlu ta' ' Eċċellenza. ' L-isem ta' 'Attardensi' li f'din l-iskrizzjoni qed jirreferi għan-nies ta' Ħ'Attard ma nafx li qatt smajtu jintuża matul ħajti kollha u anqas qatt smajt lil dawk ta' qabilna jirreferu f'xi ċirkustanza għal dan l-isem. Bħal ma qatt ma smajt, la mill-ġenerazzjoni Soċjetà Mużikali La Stella Levantina A.D.1894 — Banda Santa Marija 125 Sena Soċjetà tiegħi kif ukoll minn ġenerazzjonijiet oħra ta' qabilna, anke minn dawk li twieldu qrib is- sena msemmija (1912), fosthom missieri, li xi ħadd kien sema' fil-Każin King's Own tal- Belt Valletta hemm bandalora li kienet ġiet irregalata lis-Soċjetà mill-poplu ta' Ħ' Attard aktar minn mitt sena ilu. Soċjetà Mużikali La Stella Levantina A.D.1894 — Banda Santa Marija 125 Sena Soċjetà It-Tieni post li kien jokkupa l-Każin La Stella Levantina Tberik tal-Bandalora l-ġdida mill-Kappillan Mikiel Balzan fl-1956 Soċjetà Mużikali La Stella Levantina A.D.1894 — Banda Santa Marija 125 Sena Soċjetà